				|

		52014PC0134

			Prijedlog ODLUKE VIJEĆA o stajalištu koje je u ime Europske unije potrebno donijeti u Međuameričkoj komisiji za tropsku tunu (IATTC) /* COM/2014/0134 final - 2014/0068 (NLE) */

			   	OBRAZLOŽENJE
1.           KONTEKST PRIJEDLOGA
Odlukom Vijeća 2006/539/EZ[1] Europska zajednica
odobrila je Konvenciju za jačanje Međuameričke komisije za
tropsku tunu (IATTC) osnovane Konvencijom iz 1949. između Sjedinjenih
Američkih Država i Republike Kostarike. IATTC je regionalna organizacija
za upravljanje u ribarstvu (RFMO) nadležna za upravljanje tunama i vrstama
poput tune i njihovo očuvanje u istočnom Tihom oceanu. Europska unija
postala je ugovorna strana IATTC-a 2006.
U skladu s člankom 218. stavkom 9. Ugovora
o funkcioniranju Europske unije, stajalište koje u ime Unije trebaju donijeti
RFMO-ovi, kao u slučaju kada su pozvani donositi akte koji proizvode
pravne učinke, uz iznimku akata kojima se dopunjuje ili mijenja njihov
institucionalni okvir, mora biti doneseno odlukom Vijeća na prijedlog
Komisije.
Takvo stajalište u okviru RFMO-ova
trenutačno se temelji na dvostupanjskom pristupu. Odlukom Vijeća
utvrđuju se vodeća načela i smjernice stajališta Unije na
višegodišnjoj osnovi, uzimajući u obzir da se ono nakon toga
usklađuje za svaki godišnji sastanak na temelju neslužbenih dokumenata
Komisije o kojima će raspravljati radna skupina Vijeća.
U pogledu IATTC-a, Odlukom Vijeća 9932/09
od 18. svibnja 2009. predviđa se revizija stajališta Unije prije godišnjeg
sastanka 2014. Stoga se ovim prijedlogom nastoji utvrditi stajalište Unije u
okviru IATTC-a za razdoblje od 2014. do 2019. te na taj način zamijeniti
Odluku Vijeća 9932/09 od 18. svibnja 2009. kojom je obuhvaćeno
razdoblje od 2009. do 2013.
Svrha revizije jest ugrađivanje
načela i smjernica nove zajedničke ribarstvene politike (ZRP) kako je
utvrđeno u Uredbi (EU) br. 1380/2013 Europskog parlamenta i Vijeća[2], uzimajući u obzir
i ciljeve Komunikacije Komisije o vanjskoj dimenziji ZRP-a[3]. Osim toga, stajalište
Unije usklađeno je s Ugovorom iz Lisabona. Konačno, stajalište je
usklađeno u mjeri u kojoj je to moguće, uzimajući u obzir
specifičnosti raznih RFMO-ova.
Kao što je to slučaj s trenutačnim
stajalištima, sljedeće stajalište sadržava načela i smjernice. Nadalje,
uvodi se standardni postupak za godišnje utvrđivanje stajališta Unije,
kako su zatražile države članice za nedavno usklađena stajališta.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Vanjska dimenzija ZRP-a bila je dijelom ocjene
utjecaja za prijedloge reformi ZRP-a. Načela i smjernice dogovoreni za
novi ZRP jednostavno se prenašaju u revidirana stajališta.
3.           PRAVNI ELEMENTI PRIJEDLOGA
Sljedeća Odluka temelji se na Ugovoru o
funkcioniranju Europske unije, a posebno na članku 43. stavku 2. u
vezi s člankom 218. stavkom 9. kojim se predviđa da Vijeće na
prijedlog Komisije donosi odluku o utvrđivanju stajališta koja u ime Unije
treba donijeti tijelo osnovano na temelju sporazuma kada je to tijelo pozvano
donositi akte koji proizvode pravne učinke. To se primjenjuje na
stajalište koje u ime Unije treba donijeti Komisija u okviru IATTC-a.
Uredba (EU) br. 1380/2013 Europskog parlamenta
i Vijeća[4]
pravna je osnova za utvrđivanje načela koja će se odraziti u
ovom pregovaračkom mandatu.
Sljedeća Odluka kojom je obuhvaćeno
razdoblje od 2014. do 2019. zamjenjuje Odluku Vijeća 9932/09 kojom je
obuhvaćeno razdoblje od 2009. do 2013.
2014/0068 (NLE)
Prijedlog
ODLUKE VIJEĆA
o stajalištu koje je u ime Europske unije
potrebno donijeti u Međuameričkoj komisiji za tropsku tunu (IATTC)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 2. u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Člankom 38. Ugovora o
funkcioniranju Europske unije u vezi s njegovim člankom 39. predviđa
se da je jedan od ciljeva zajedničke ribarstvene politike osigurati
dostupnost opskrbe.
(2)       Uredbom (EU)
br. 1380/2013 Europskog parlamenta i Vijeća[5] predviđa se da Unija
osigurava da su aktivnosti u ribarstvu i akvakulturi dugoročno ekološki
održive i da se njima upravlja na način koji je u skladu s ciljevima
postizanja gospodarskih i društvenih koristi te koristi za zapošljavanje i
pridonošenja dostupnosti opskrbe hranom. Osim toga predviđa se da Unija
primjenjuje načelo opreza u pristupu upravljanju ribarstvom i nastoji
osigurati da se iskorištavanjem živih morskih bioloških resursa obnavljaju i
održavaju populacije izlovljavanih vrsta iznad razina koje mogu osigurati
najviši održivi prinos. Njome se predviđa i da Unija nastoji poduzimati
mjere upravljanja i očuvanja koje se temelje na najboljim dostupnim
znanstvenim savjetima, promicati ribolovne metode koje pridonose selektivnijem
ribolovu i izbjegavanju te smanjenju, koliko je moguće, neželjenih ulova,
baviti se ribolovom s manjim utjecajem na morski ekološki sustav i ribolovne
resurse te postupno eliminirati odbačene ulove. Osim toga, Uredbom se
izričito predviđa da Unija ta načela primjenjuje u svojoj
vanjskoj politici.
(3)       Odlukom Vijeća
2006/539/EZ[6]
Europska zajednica odobrila je Konvenciju za jačanje Međuameričke
komisije za tropsku tunu (IATTC) osnovane Konvencijom iz 1949. između
Sjedinjenih Američkih Država i Republike Kostarike. IATTC je nadležan za
donošenje mjera koje su osmišljene kako bi se osiguralo dugoročno
očuvanje i održivo iskorištavanje ribolovnih resursa u području
primjene Konvencije IATTC. Te mjere mogu za Uniju postati obvezujuće.
(4)       Odlukom Vijeća
2005/938/EZ[7]
Unija je odobrila Sporazum o Međunarodnom programu za zaštitu dupina
(Sporazum) kojim je osnovan Međunarodni program za zaštitu dupina (IDCP).
U skladu s člankom XIV. Sporazuma, IATTC bi morao imati sastavnu ulogu u
koordinaciji provedbe Sporazuma i u provedbi mjera koje će se donijeti u
okviru IATTC-a. U okviru IDCP-a, na sastanku stranaka donose se mjere koje su
osmišljene kako bi se postupno smanjila slučajna smrtnost dupina pri
ribolovu tune plivaričarima u području primjene Sporazuma na razine
blizu nule utvrđivanjem godišnjih ograničenja. Te mjere mogu za Uniju
postati obvezujuće.
(5)       U skladu s člankom 218.
stavkom 9. Ugovora o funkcioniranju Europske unije, stajalište koje je u ime
Unije potrebno donijeti u regionalnim organizacijama za upravljanje u ribarstvu
kada su pozvane donositi akte koji proizvode pravne učinke, uz iznimku
akata kojima se dopunjuje ili mijenja njihov institucionalni okvir, mora biti
doneseno odlukom Vijeća na prijedlog Komisije.
(6)       Zbog razvojne prirode
ribolovnih resursa u području primjene Konvencije IATTC i posljedične
potrebe da se stajalištem Unije uzme u obzir novi razvoj događanja,
uključujući statističke, biološke i druge podatke koji se
predstavljaju prije ili tijekom godišnjeg sastanka IATTC-a, za godišnje
utvrđivanje stajališta Unije potrebno je uspostaviti postupke u skladu s
načelom lojalne suradnje među institucijama Unije, sadržanom u
članku 13. stavku 2. UEU-a,
DONIJELO JE OVU ODLUKU:
Članak 1.
Stajalište koje treba zauzeti Europska unija na godišnjem sastanku
IATTC-a kada je to tijelo pozvano donositi odluke koje imaju pravni
učinak, uključujući provedbene mjere donesene u okviru IDCP-a,
utvrđeno je u Prilogu I. ovoj Odluci.
Članak 2.
Godišnje
utvrđivanje stajališta Unije na godišnjem sastanku IATTC-a provodi se u
skladu s Prilogom II. ovoj Odluci.
Članak 3.
Stajalište Unije utvrđeno u Prilogu I. ovoj Odluci Vijeće
ocjenjuje i, ako je potrebno, revidira na prijedlog Komisije, najkasnije do
godišnjeg sastanka IATTC-a 2019.
Članak
4.
Ova Odluka zamjenjuje Odluku Vijeća 9932/09 od 18. svibnja 2009.
Članak 5.
Ova Odluka stupa na snagu XXX.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 224, 16.8.2006., str. 22.
[2]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba Vijeća
(EZ) br. 1954/2003 i (EZ) br. 1224/2009 i stavljanju izvan snage uredaba (EZ)
br. 2371/2002 i (EZ) br. 639/2004 i Odluke Vijeća 2004/585/EZ (SL L 354,
28.12.2013., str. 22.).
[3]               COM(2011)424 od 13.7.2011.
[4]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).
[5]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).
[6]               SL L 224, 16.8.2006., str. 22.
[7]               SL L 348, 30.12.2005., str. 26.


				|

		52014PC0652

			Prijedlog ODLUKE VIJEĆA o stajalištu koje je potrebno donijeti, u ime Europske unije, na osmoj Konferenciji stranaka Helsinške konvencije o prekograničnim učincima industrijskih nesreća o prijedlogu izmjene Priloga I. /* COM/2014/0652 final - 2014/0301 (NLE) */

			   	Obrazloženje
1.           KONTEKST PRIJEDLOGA
Europska unija i
većina njezinih država članica stranke su potpisnice Konvencije
UNECE-a o prekograničnim učincima industrijskih nesreća[1]. Ta se Konvencija odnosi na sprječavanje, pripravnost i odgovaranje
na industrijske nesreće na mjestima na kojima se odvijaju opasne
djelatnosti koje mogu izazvati prekogranične učinke.
Pravni instrument za
ispunjavanje obveza Europske unije koje proizlaze iz Konvencije je Direktiva
Seveso II[2]. U svrhu definiranja opasnih
djelatnosti, u Prilogu I. Konvenciji i Prilogu I. Direktivi
Seveso II navedene su kategorije opasnih tvari i pojedinačne opasne
tvari. Direktiva Seveso II zamijenit će se u lipnju 2015. Direktivom
Seveso III[3],
kojom će se, među ostalim, izmijeniti Prilog I.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Na 7. sastanku održanom 2012. Konferencija
stranaka (CoP) Konvencije UNECE-a o prekograničnim učincima
industrijskih nesreća povjerila je Radnoj skupini za razvoj Konvencije
(WGD) izradu nacrta revidiranog Priloga I. Konvenciji za potrebe njezine
prilagodbe Globalno usklađenom sustavu razvrstavanja i označivanja
kemikalija Ujedinjenih naroda (GHS) te održavanja dosljednosti s
odgovarajućim zakonodavstvom Europske unije (tj. s Direktivom Seveso III).

Radna skupina dovršila je prijedlog izmjene
Priloga I. Konvenciji.
U raspravama su sudjelovali
stručnjaci iz država članica EU-a te Komisija. Na sastanku u srpnju
2014. Predsjedništvo Konvencije podržalo je prijedlog, koji će se
proslijediti Konferenciji stranaka na donošenje na sastanku u prosincu 2014.
Budući da se ovim
prijedlogom Prilog I. Konvenciji usklađuje s Prilogom I.
Direktivi Seveso III, on neće imati nikakav ekološki ili socioekonomski
utjecaj u EU-u.
3.           PRAVNI ELEMENTI PRIJEDLOGA
Sadržaj Priloga I. Konvenciji nacrtom
teksta prilagođuje se sadržaju Priloga I. Direktivi Seveso III. Stoga
je u potpunosti usklađen s postojećim zakonodavstvom Europske unije,
a sve relevantne zadrške Europske unije u vezi s postojećim
Prilogom I. Konvenciji mogu se povući nakon što Konferencija stranaka
donese predloženu izmjenu te nakon što ona stupi na snagu.
4.           UTJECAJ NA PRORAČUN
Predložena odluka nema
utjecaj na proračun Unije.
S obzirom na navedeno, na osmom sastanku Konvencije UNECE-a
o prekograničnim učincima industrijskih nesreća Europska unija
trebala bi poduprijeti donošenje nacrta revidiranog Priloga I.

2014/0301 (NLE)
Prijedlog
ODLUKE VIJEĆA
o stajalištu koje je potrebno donijeti, u ime
Europske unije, na osmoj Konferenciji stranaka Helsinške konvencije o
prekograničnim učincima industrijskih nesreća o prijedlogu
izmjene Priloga I.
VIJEĆE EUROPSKE UNIJE,
uzimajući u obzir Ugovor o funkcioniraju
Europske unije, a posebno njegov članak 218. stavak 9.,
uzimajući u obzir prijedlog Europske
komisije,
budući da:
(1)       Unija je stranka potpisnica
Konvencije UNECE-a o prekograničnim učincima industrijskih
nesreća1 (dalje u tekstu:
„Konvencija”).
(2)       Prilog I. Konvenciji
sadržava kategorije i imenovane opasne tvari u svrhu definiranja opasnih
djelatnosti.
(3)       U skladu s
člankom 26. stavkom 4. Konvencije sve izmjene Priloga I.
stupaju na snagu, za one stranke Konvencije koje nisu uložile prigovor,
dvanaest mjeseci nakon što izvršni tajnik obavijesti stranke o njihovu
donošenju na Konferenciji stranaka sa devet desetina glasova prisutnih stranaka
koje glasuju, pod uvjetom da najmanje šesnaest stranaka nije uložilo prigovor.
(4)       Radna skupina za razvoj
Konvencije usuglasila je tekst prijedloga izmjene Priloga I., koji je
prihvatilo Predsjedništvo Konvencije, te će on biti predložen za donošenje
na sljedećoj Konferenciji stranaka koja će se održati od 3. do 5.
prosinca 2014. u Ženevi.
(5)       Tom bi se izmjenom Prilog I.
u potpunosti uskladio s Prilogom I. Direktivi 2012/18/EU Europskog parlamenta i
Vijeća od 4. srpnja 2012.3
(6)       Stoga je potrebno odobriti
izmjenu Priloga I. Konvenciji.
(7)       Zadrška koju je je Europska
unija izrazila u vrijeme donošenja prve izmjene Priloga I. Konvenciji
temeljila se na trenutačnim razlikama između Priloga I. i
zakonodavstva EU-a na snazi koje neće postojati nakon izmjene
Priloga I. Zadršku bi trebalo povući nakon stupanja na snagu izmjene
Priloga I. Konvenciji.
DONIJELO JE OVU ODLUKU:
Članak 1.
Stajalište Europske unije na osmoj
Konferenciji stranaka Konvencije podržavanje je predložene izmjene
Priloga I. Konvenciji kako je navedeno u Prilogu ovoj Odluci.
Članak
2.
Predsjednika Vijeća ovime se
ovlašćuje da imenuje osobu/osobe koje će biti ovlaštene da u ime
Unije povuku preostale zadrške navedene u Prilogu I. Odluci Vijeća
98/685/EZ podložno stupanju na snagu izmjene Priloga I. Konvenciji iz
članka 1. u skladu s člankom 26. stavkom 4.
Konvencije.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka Vijeća 98/685/EZ od 23. ožujka 1998. o
sklapanju Konvencije o prekograničnim učincima industrijskih
nesreća koju je donijela Europska zajednica (SL L 326 od 3.12.1998.,
str. 5.).
[2]               Direktiva Vijeća 96/82/EZ od 9. prosinca 1996. o
kontroli opasnosti od teških nesreća koje uključuju opasne tvari (SL
L 10, 14.01.1997., str. 13.).
[3]               Direktiva 2012/18/EU Europskog parlamenta i Vijeća
od 4. srpnja 2012. o kontroli opasnosti od velikih nesreća koje
uključuju opasne tvari, o izmjeni i kasnijem stavljanju izvan snage
Direktive Vijeća 96/82/EZ (SL L 197, 24.7.2012., str. 1.).
PRILOG
Privitak
uz Prijedlog
ODLUKE VIJEĆA
o stajalištu koje je potrebno
donijeti, u ime Europske unije, na osmoj Konferenciji stranaka Helsinške
konvencije o prekograničnim učincima industrijskih nesreća o
prijedlogu izmjene Priloga I.
Prijedlog izmjene Priloga I. Konvenciji
UNECE-a o prekograničnim učincima industrijskih nesreća
            koji je dostavila Radna
skupina za razvoj Konvencije

Konferencija stranaka,
prepoznajući
potrebu za ažuriranjem kategorija tvari i pripravaka te imenovanih tvari i
njihovih graničnih količina, kako su navedene u Prilogu I.
Konvenciji, u svrhu uvođenja kriterija Globalno usklađenoga sustava
razvrstavanja i označivanja kemikalija Ujedinjenih naroda
(ST/SG/AC.10/30/Rev.4) te održavanja dosljednosti s odgovarajućim
zakonodavstvom EU-a,
uzimajući u obzir odluku o revidiranju opasnih tvari i njihovih količina iz
Priloga I. te Odluku 2004/4 o osnivanju Radne skupine za razvoj
Konvencije,
uvažavajući
prijedlog izmjene Priloga I. koji je sastavila Radna skupina na temelju
detaljne provjere (više detalja dostupno je u zapisnicima dvaju sastanaka:
WGD3/3. – 4. rujna 2013. i WGD4/28. – 29. travnja 2014.) te
uz potporu Predsjedništva,
izmjenjuje
Prilog I. Konvenciji o opasnim tvarima za potrebe definiranja opasnih
djelatnosti kako je navedeno u nastavku.
Predložena revizija Priloga I.
Konvenciji
Opasne tvari
za potrebe definiranja opasnih djelatnosti1
Ako je tvar ili smjesa navedena u dijelu II.
također razvrstana u jednu ili više kategorija iz dijela I., primjenjuje
se granična količina iz dijela II.
Za potrebe identificiranja opasnih djelatnosti
stranke uzimaju u obzir stvarna ili očekivana opasna svojstva i/ili
količine svih prisutnih opasnih tvari ili opasnih tvari za koje je razumno
predvidjeti da mogu nastati za vrijeme gubitka kontrole nad djelatnošću,
uključujući djelatnosti skladištenja, u okviru opasne djelatnosti.
1. Dio I.
Kategorije tvari i smjesa koji nisu izričito
navedene u dijelu II.
 Kategorije prema Globalno usklađenom sustavu razvrstavanja i označivanja kemikalija Ujedinjenih naroda (GHS) || Granična količina (u metričkim tonama)
   ||
 1.          Akutna toksičnost 1. kategorije, svi putovi izlaganja2 || 20
 2.          Akutna toksičnost:             2. kategorija, svi putovi izlaganja3             3. kategorija, izlaganje inhalacijom4 || 200
 3.          Specifična toksičnost za ciljne organe (STOT) – jednokratno izlaganje STOT SE, 1. kategorija5 || 200
 4.          Eksplozivi – nestabilni eksplozivi ili eksplozivi, ako je tvar, smjesa ili proizvod razvrstan u pododjeljak 1.1., 1.2., 1.3., 1.5. ili 1.6. poglavlje 2.1.2. prema kriterijima GHS-a ili tvari ili smjese koje imaju eksplozivna svojstva u skladu s ispitnom serijom 2 iz dijela I. Preporuka UN-a o prijevozu opasnih tvari: Ispitivanja i kriteriji te ne pripadaju razredima opasnosti organskih peroksida ni samoreagirajućih tvari i smjesa6, 7 || 50
 5.          Eksplozivi, ako je tvar, smjesa ili proizvod razvrstana u pododjeljak 1.4. poglavlje 2.1.2. GHS-a8 || 200
 6.          Zapaljivi plinovi 1. ili 2. kategorije9 || 50
 7.          Aerosoli10 1. ili 2. kategorije koji sadržavaju zapaljive plinove 1. ili 2. kategorije ili zapaljive tekućine 1. kategorije || 500 (neto)
 8.          Aerosoli 1. ili 2. kategorije koji ne sadržavaju zapaljive plinove 1. ili 2. kategorije ni zapaljive tekućine 1. kategorije11 || 50 000 (neto)
 9.          Oksidirajući plinovi 1. kategorije12 || 200
 10.        Zapaljive tekućine:             zapaljive tekućine 1. kategorije ili             zapaljive tekućine 2. ili 3. kategorije pohranjene na temperaturi iznad njihova vrelišta13 ili             druge tekućine s plamištem ≤ 60 °C pohranjene na temperaturi iznad njihova vrelišta14 || 50
 11.        Zapaljive tekućine:             zapaljive tekućine 2. ili 3. kategorije, ako posebni uvjeti prerade poput visokog tlaka ili visoke temperature mogu uzrokovati opasnosti od industrijskih nesreća15 ili             druge tekućine s plamištem ≤ 60 °C, ako posebni uvjeti prerade poput visokog tlaka ili visoke temperature mogu uzrokovati opasnosti od industrijskih nesreća || 200
 12.        Zapaljive tekućine 2. ili 3. kategorije koje nisu obuhvaćene točkama 10. i 11.16 || 50 000
 13.        Samoreagirajuće tvari i smjese te organski peroksidi:             samoreagirajuće tvari i smjese tipa A ili B ili             organski peroksidi tipa A ili B17 || 50
 14.        Samoreagirajuće tvari i smjese te organski peroksidi:             samoreagirajuće tvari i smjese tipa C, D, E ili F ili             organski peroksidi tipa C, D, E ili F18 || 200
 15.        Piroforne tekućine i krutine 1. kategorije || 200
 16.        Oksidirajuće tekućine i krutine 1., 2. ili 3. kategorije || 200
 17.        Opasno za vodeni okoliš, 1. kategorija akutne toksičnosti ili 1. kategorija kronične toksičnosti19 || 200
 18.        Opasno za vodeni okoliš, 2. kategorija kronične toksičnosti20 || 500
 19.        Tvari i smjese koje burno reagiraju s vodom, kao što su acetil-klorid i titanijev tetraklorid. || 500
 20.        Tvari i smjese koje u dodiru s vodom otpuštaju zapaljive plinove, 1. kategorija21 || 500
 21.        Tvari i smjese koje u dodiru s vodom oslobađaju toksične plinove (tvari i smjese koje u dodiru s vodom ili vlažnim zrakom otpuštaju plinove razvrstane u 1., 2. ili 3. kategoriju akutne toksičnosti, kao što su aluminijev fosfid i fosforov pentasulfid) || 200
2. Dio II.
Imenovane tvari
 Tvar || Granična količina (u metričkim tonama)
   ||
 1.a         Amonijev nitrat22 || 10 000
 1.b        Amonijev nitrat23 || 5000
 1.c         Amonijev nitrat24 || 2500
 1.d        Amonijev nitrat25 || 50
 2.a         Kalijev nitrat26 || 10 000
 2.b        Kalijev nitrat27 || 5000
 3.          Arsenov pentoksid, arsenova (V) kiselina i/ili soli || 2
 4.          Arsenov trioksid, arsenasta (III) kiselina i/ili soli || 0,1
 5.          Brom || 100
 6.          Klor || 25
 7.          Spojevi nikla u obliku praha koji se može udisati: niklov monoksid, niklov dioksid, niklov sulfid, triniklov disulfid, diniklov trioksid || 1
 8.          Etilenimin || 20
 9.          Fluor || 20
 10.         Formaldehid (koncentracija ≥ 90 %) || 50
 11.        Vodik || 50
 12.         Klorovodik (ukapljeni plin) || 250
 13.        Olovni alkili || 50
 14.        Ukapljeni zapaljivi plinovi 1. ili 2. kategorije (uključujući ukapljeni naftni plin) i prirodni plin28 || 200
 15.        Acetilen || 50
 16.        Etilen oksid || 50
 17.        Propilen oksid || 50
 18.        Metanol || 5000
 19.        4,4’-metilen bis (2-kloranilin) i/ili soli, u prahu || 0,01
 20.        Metil izocijanat || 0,15
 21.        Kisik || 2000
 22.        Toluen diizocijanat (2,4-toluen diizocijanat i 2,6-toluen diizocijanat) || 100
 23.        Karbonil diklorid (fozgen) || 0,75
 24.        Arsin (arsenov trihidrid) || 1
 25.        Fosfin (fosforov trihidrid) || 1
 26.        Sumporov diklorid || 1
 27.        Sumporov trioksid || 75
 28.        Poliklorirani dibenzofurani i poliklorirani dibenzodioksini (uključujući tetraklorirani dibenzodioksin (TCDD)), izračunati kao ekvivalent TCDD-a29 || 0,001
 29.        Sljedeće karcinogene tvari ili smjese koje sadržavaju sljedeće karcinogene tvari u koncentracijama većima od 5 % masenog udjela:             4-aminobifenil i/ili njegove soli, benzotriklorid, benzidin i/ili soli, bis(klorometil) eter, klorometil metil eter, 1,2-dibromoetan, dietil sulfat, dimetil sulfat, dimetilkarbamoil klorid, 1,2-dibromo-3-kloropropan, 1,2-dimetilhidrazin, dimetilnitrozamin, heksametilfosforov triamid, hidrazin, 2-naftilamin i/ili soli, 4-nitrodifenil i 1,3-propansulton || 2
 30.        Naftni derivati i alternativna goriva:             (a)         benzini i ligroini;             (b)         kerozini (uključujući goriva za mlazne motore);             (c)         plinska ulja (uključujući dizel goriva, loživa ulja za domaćinstva i mješavine plinskih ulja);             (d)         teška loživa ulja;             (e)         alternativna goriva s istim namjenama i sličnim svojstvima s obzirom na zapaljivost i opasnosti za okoliš kao i proizvodi iz točaka od (a) do (d) || 25 000
 31.        Bezvodni amonijak || 200
 32.        Borov trifluorid || 20
 33.        Vodikov sulfid || 20
 34.        Piperidin || 200
 35.        Bis(2-dimetilaminoetil) (metil)amin || 200
 36.        3-(2-etilheksiloksi)propilamin || 200
 37.        Smjese natrijeva hipoklorita koje su razvrstane u 1. kategoriju akutne toksičnosti za vodeni okoliš [H400], koje sadržavaju < 5 % aktivnog klora i nisu razvrstane ni u jednu drugu kategoriju opasnosti iz dijela 1. Priloga I.30 || 500
 38.        Propilamin31 || 2000
 39.        Terc-butil akrilat31 || 500
 40.        2-metil-3-butennitril31 || 2000
 41.        Tetrahidro-3,5-dimetil-1,3,5,-tiadiazin-2-tion (dazomet)31 || 200
 42.         Metil akrilat31 || 2000
 43.        Metilpiridin31 || 2000
 44.        Brom-3-kloropropan31 || 2000
                                Napomene:
                1               Kriteriji
u skladu s Globalno usklađenim sustavom razvrstavanja i označivanja
kemikalija Ujedinjenih naroda (GHS) (ST/SG/AC.10/30/Rev.4). Stranke bi se
trebale koristiti tim kriterijima prilikom razvrstavanja tvari ili smjesa za
potrebe dijela I. ovog Priloga, osim ako su u okviru nacionalnog zakonodavstva
doneseni drugi obvezujući kriteriji. Sa smjesama se postupa na isti
način kao i s čistim tvarima, pod uvjetom da im koncentracije ostaju
unutar graničnih vrijednosti koje su utvrđene prema njihovim svojstvima
u skladu s GHS-om, osim ako je točno naveden njihov sastav u postocima ili
drugi opis.
                2               U
skladu s kriterijima iz poglavlja 3.1.2. i 3.1.3. GHS-a.
                3               U
skladu s kriterijima iz poglavlja 3.1.2. i 3.1.3. GHS-a.
                4               Tvari
koje su razvrstane u 3. kategoriju akutne toksičnosti oralnim putem
razvrstavaju se u unos 2. „Akutna toksičnost” u slučaju da ih nije
moguće razvrstati ni na temelju akutne inhalacijske toksičnosti, ni
na temelju akutne dermalne toksičnosti, na primjer zbog nedostatka jasnih
podataka o njihovoj inhalacijskoj i dermalnoj toksičnosti.
                5               Tvari
koje imaju značajno toksično djelovanje na ljude odnosno za koje se
na temelju dokaza iz istraživanja na pokusnim životinjama može pretpostaviti da
mogu imati značajno toksično djelovanje na ljude nakon jednokratnog
izlaganja. Daljnje smjernice nalaze se na slici 3.8.1. i u tablici 3.8.1.
dijela 3. GHS-a.
                6               Ispitivanje
eksplozivnih svojstava tvari i smjesa potrebno je samo ako je postupkom
kontrole u skladu s dijelom 3. Dodatkom 6. Priručnika za ispitivanja s
kriterijima utvrđeno da bi tvar ili smjesa mogla imati eksplozivna
svojstva.
                7               Razred
opasnosti „Eksplozivi” uključuje eksplozivne proizvode. Ako je
količina eksplozivne tvari ili smjese sadržane u proizvodu poznata, ta se
količina razmatra za potrebe ove Konvencije. Ako količina eksplozivne
tvari ili smjese sadržane u proizvodu nije poznata, tada se za potrebe ove
Konvencije čitav proizvod smatra eksplozivnim.
                8               Ako
su eksplozivi iz pododjeljka 1.4. nezapakirani ili prepakirani, razvrstavaju se
u unos 4. (Eksplozivi), osim ako se dokaže da opasnost još uvijek odgovara
pododjeljku 1.4. u skladu s GHS-om.
                9               U
skladu s kriterijima iz poglavlja 2.2.2. GHS-a.
                10             Aerosoli
se razvrstavaju u skladu s kriterijima navedenima u poglavlju 2.3. GHS-a te u
Preporukama UN-a o prijevozu opasnih tvari, Priručnik za ispitivanja s
kriterijima, dio III. odjeljak 31.
                11             Za
uvrštavanje u ovaj unos potrebno je dokazati da aerosolni raspršivač ne
sadržava zapaljivi plin 1. ili 2. kategorije ni zapaljivu tekućinu 1.
kategorije.
                12             U
skladu s kriterijima iz poglavlja 2.4.2. GHS-a.
                13             U
skladu s kriterijima iz poglavlja 2.4.2. GHS-a.
                14             Tekućine
s plamištem iznad 35 °C mogu se smatrati nezapaljivim tekućinama za
neke regulatorne potrebe (npr. prijevoz) ako su rezultati ispitivanja
podržavanja gorenja L.2, prema dijelu III. odjeljku 32. Priručnika za
ispitivanja s kriterijima, negativni. To, međutim, ne vrijedi u
izmijenjenim uvjetima, kao što su visoka temperatura ili tlak, i stoga su takve
tekućine uključene u ovaj unos.
                15             U
skladu s kriterijima iz poglavlja 2.4.2. GHS-a.
                16             U
skladu s kriterijima iz poglavlja 2.4.2. GHS-a.
                17             U
skladu s kriterijima iz poglavlja 2.8.2. i 2.15.2.2. GHS-a.
                18             U
skladu s kriterijima iz poglavlja 2.8.2. i 2.15.2.2. GHS-a.
                19             U
skladu s kriterijima iz poglavlja 4.1.2. GHS-a.
                20             U
skladu s kriterijima iz poglavlja 4.1.2. GHS-a.
                21             U
skladu s kriterijima iz poglavlja 2.12.2. GHS-a.
                22             Amonijev
nitrat (10 000): gnojiva sposobna za samoodrživu razgradnju.
                                Odnosi
se na složena/kombinirana gnojiva na bazi amonijeva nitrata
(složena/kombinirana gnojiva koja sadržavaju amonijev nitrat s fosfatom i/ili
potašom) sposobna za samoodrživu razgradnju prema ispitivanju u koritu (vidjeti
Priručnik za ispitivanja s kriterijima, dio III. pododjeljak 38.2.) i u
kojima je maseni udio dušika koji potječe iz amonijeva nitrata:
                                                (a)           između
15,75 % i 24,5 % (15,75 % i 24,5 % masenog udjela dušika
koji potječe iz amonijeva nitrata odgovara udjelu amonijeva nitrata od
45 %, odnosno 70 %) te koja sadržavaju ukupno najviše
0,4 % zapaljivih/organskih tvari ili ispunjavaju zahtjeve
odgovarajućeg ispitivanja otpornosti na detonaciju (npr. ispit s
čeličnom cijevi od 10 cm);
                                                (b)           15,75 %
ili manje, uz neograničenu količinu zapaljivih tvari.
                23             Amonijev
nitrat (5000): gnojivo.
                                Odnosi
se na čista gnojiva na bazi amonijeva nitrata i na složena/kombinirana
gnojiva na bazi amonijeva nitrata u kojima je maseni udio dušika koji
potječe iz amonijeva nitrata:
                                                (a)           veći
od 24,5 %, osim za smjese čistih gnojiva na bazi amonijeva nitrata s
dolomitom, vapnencem i/ili kalcijevim karbonatom najmanje 90-postotne
čistoće;
                                                (b)           veći
od 15,75 % za smjese amonijeva nitrata i amonijeva sulfata;
                                                (c)           veći
od 28 % (28 % masenog udjela dušika koji potječe iz amonijeva
nitrata odgovara udjelu amonijeva nitrata od 80 %) za smjese čistih
gnojiva na bazi amonijeva nitrata s dolomitom, vapnencem i/ili kalcijevim
karbonatom najmanje 90-postotne čistoće;
                                                (d)           te
koja ispunjavaju zahtjeve odgovarajućeg ispitivanja otpornosti na
detonaciju (npr. ispit s čeličnom cijevi od 10 cm).
                24             Amonijev
nitrat (2500): tehničke čistoće.
                                Primjenjuje
se na:
                                                (a)           amonijev
nitrat i smjese amonijeva nitrata u kojima je maseni udio dušika koji
potječe iz amonijeva nitrata:
                                i.              između
24,5 % i 28 %, a koji ne sadržavaju više od 0,4 % zapaljivih
tvari;
                                                ii.             veći
od 28 %, a koji ne sadržavaju više od 0,2 % zapaljivih tvari;
                                                (b)           vodene
otopine amonijeva nitrata u kojima je koncentracija amonijeva nitrata veća
od 80 % masenog udjela.
                25             Amonijev
nitrat (50): materijal koji ne odgovara specifikacijama („off-specs”) i gnojiva
koja nisu prošla odgovarajući ispit otpornosti na detonaciju (npr. ispit s
čeličnom cijevi od 10 cm).
                                Primjenjuje
se na:
                                                (a)           materijal
odbačen u procesu proizvodnje te na amonijev nitrat i smjese amonijeva
nitrata, čista gnojiva na bazi amonijeva nitrata i složena/kombinirana
gnojiva na bazi amonijeva nitrata iz bilježaka 23. i 24. koja krajnji korisnik
vraća ili je vratio proizvođaču, privremenom skladištu ili
pogonu za preradu radi dorade, recikliranja ili obrade radi sigurne uporabe
zato što više ne odgovaraju specifikacijama iz bilježaka 23. i 24.;
                                                (b)           gnojiva
iz prve alineje bilješke 22. i iz bilješke 23. koja ne udovoljavaju zahtjevima
odgovarajućeg ispita otpornosti na detonaciju (npr. ispit s
čeličnom cijevi od 10 cm).
                26             Kalijev
nitrat (10 000): kombinirana gnojiva na bazi kalijeva nitrata (u
kuglicama/granulama) koja imaju ista svojstva kao i čisti kalijev nitrat.
                27             Kalijev
nitrat (5000): kombinirana gnojiva na bazi kalijeva nitrata (u kristalnom
obliku) koja imaju ista opasna svojstva kao i čisti kalijev nitrat.
                28             Poboljšani
bioplin: za potrebe provedbe Konvencije poboljšani se bioplin može razvrstati u
unos 14. dijela 2. Priloga I. ako je prerađen u skladu s važećim
normama za pročišćeni i poboljšani bioplin, čime se osigurava
kvaliteta koja je jednaka kvaliteti prirodnog plina, uključujući
sadržaj metana, te ako sadržava najviše 1 % kisika.
                29             Poliklorirani
dibenzofurani i poliklorirani dibenzodioksini.
                Količine
polikloriranih dibenzofurana i polikloriranih dibenzodioksina izračunavaju
se pomoću sljedećih faktora ekvivalentene toksičnosti za
dioksine i dioksinima slične spojeve kod ljudi i sisavaca (TEF), kako ih
je 2005. ponovno ocijenila Svjetska zdravstvena organizacija:
 Faktori ekvivalentne toksičnosti (TEF), Svjetska zdravstvena organizacija, 2005.
   ||   ||   ||
 2,3,7,8-TCDD || 1 || 2,3,7,8-TCDF || 0
 1,2,3,7,8-PeCDD || 1 || 2,3,4,7,8-PeCDF || 0
   ||   || 1,2,3,7,8-PeCDF || 0
   ||   || 1,2,3,6,7,8-HxCDF || 0
 1,2,3,4,6,7,8-HpCDD || 0 || 2,3,4,6,7,8-HxCDF || 0
 OCDD || 0 || 1,2,3,4,6,7,8-HpCDF || 0
   ||   || 1,2,3,4,7,8,9-HpCDF || 0
   ||   || OCDF || 0
 Skraćenice: Hx = heksa, Hp = hepta,  O = okta, P = penta, T = tetra.
 Literatura: Van den Berg i dr., Ponovna ocjena faktora ekvivalentne toksičnosti za dioksine i dioksinima slične spojeve kod ljudi i sisavaca, Svjetska zdravstvena organizacija, 2005., Toksikološke znanosti, svezak 93., br. 2, str. 223. – 241. (2006.).
                30             Pod
uvjetom da smjesa bez natrijeva hipoklorita nije razvrstana u 1. kategoriju
akutne toksičnosti za vodeni okoliš.
                31             Ako
je ova opasna tvar razvrstana u kategoriju 10. „Zapaljive tekućine” ili
11. „Zapaljive tekućine”, za potrebe Konvencije primjenjuju se najniže
granične količine.


				|

		52013PC0559

			Prijedlog ODLUKE EUROPSKOG PARLAMENTA I VIJEĆA o aktivaciji instrumenta fleksibilnosti /* COM/2013/0559 final */

			   	OBRAZLOŽENJE
Međuinstitucijskim sporazumom od 17.
svibnja 2006.[1]
omogućuje se aktivacija instrumenta fleksibilnosti kojim se omogućuje
financiranje jasno utvrđenih rashoda koji se nisu mogli financirati u
okviru gornjih granica raspoloživih za jedan ili više naslova višegodišnjeg
financijskog okvira.
U skladu s točkom 27.
Međuinstitucijskog sporazuma i nakon što su se iscrpile sve
mogućnosti preraspodjele odobrenih sredstava u naslovu 1b, Komisija
predlaže aktivaciju instrumenta fleksibilnosti kako bi se u općem
proračunu Europske unije za financijsku godinu 2013. upotpunilo
financiranje, izvan gornje granice naslova 1b, u iznosu od
134 049 037 EUR u cilju financiranja Europskog socijalnog fonda
radi povećanja iznosa koji se dodjeljuju Francuskoj, Italiji i Španjolskoj
za godinu 2013.
Dvije strane proračunskog tijela
upozoravaju se da se Odluka mora objaviti u Službenom listu Europske
unije prije objave s njom povezane izmjene proračuna za 2013.
Prijedlog
ODLUKE EUROPSKOG PARLAMENTA I VIJEĆA
o aktivaciji instrumenta fleksibilnosti
EUROPSKI PARLAMENT I VIJEĆE
EUROPSKE UNIJE,
uzimajući u obzir Međuinstitucijski
sporazum od 17. svibnja 2006. između Europskog parlamenta, Vijeća i
Komisije o proračunskoj disciplini i dobrom financijskom upravljanju[2], a posebno
njegov peti stavak točke 27.,
uzimajući u obzir prijedlog Europske
komisije,
budući da se čini da je potrebno,
nakon što su se iscrpile sve mogućnosti preraspodjele odobrenih sredstava
u naslovu 1b, aktivirati instrument fleksibilnosti kako bi se u općem
proračunu Europske unije za financijsku godinu 2013. upotpunilo
financiranje, izvan gornje granice naslova 1b, u iznosu od
134 049 037 EUR u cilju financiranja Europskog socijalnog fonda
radi povećanja iznosa koji se dodjeljuju Francuskoj, Italiji i Španjolskoj
za 2013 u ukupnom iznosu od 150 000 000 EUR.
DONIJELI SU OVU ODLUKU:
Članak 1.
U općem proračunu Europske unije za
financijsku godinu 2013. instrument fleksibilnosti koristi se za osiguravanje
iznosa od 134 049 037 EUR za odobrena sredstva za preuzimanje
obaveza u naslovu 1b.
Taj se iznos koristi kako bi se upotpunilo
financiranje Europskog socijalnog
fonda u naslovu 1b.
Članak 2.
Ova se odluka objavljuje u Službenom listu
Europske unije.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL C 139,
14.6.2006., str. 1.
[2]               SL
C 139, 14.6.2006., str.1.


                           EUROPSKA
                           KOMISIJA
                                                     Bruxelles, 22.4.2015.
                                                     COM(2015) 170 final
                                                     2015/0087 (NLE)
                                          Prijedlog
                                     ODLUKE VIJEĆA
                  o stajalištu koje treba donijeti, u ime Europske unije,
   u Zajedničkom odboru EGP-a o izmjeni Protokola 31 uz Sporazum o EGP-u o suradnji
                      u posebnim područjima izvan četiriju sloboda
                              (Proračunska linija 04.03.01.03)
HR                                                                                HR
 ---pagebreak---                                          OBRAZLOŽENJE
   1.       KONTEKST PRIJEDLOGA
   Kako bi se osigurala potrebna pravna sigurnost i homogenost unutarnjeg tržišta, Zajednički
   odbor EGP-a mora u Sporazum o EGP-u u što kraćem roku nakon njegova donošenja uključiti
   cjelokupno relevantno zakonodavstvo EU-a te također omogućiti sudjelovanje država članica
   EGP-a i EFTA-e u aktivnostima ili programima EU-a relevantnima za EGP.
   2.       REZULTATI SAVJETOVANJA SA ZAINTERESIRANIM STRANAMA I
            PROCJENE UTJECAJA
   Nacrtom Odluke Zajedničkog odbora EGP-a (priloženog predloženoj Odluci Vijeća) želi se
   izmijeniti Protokol 31 uz Sporazum o EGP-u o suradnji u posebnim područjima izvan
   područja četiriju sloboda kako bi se proširila suradnja u područjima slobodnog kretanja
   radnika, koordinacije sustava socijalne sigurnosti i mjera za migrante, uključujući migrante iz
   trećih zemalja.
   3.       PRAVNI ELEMENTI PRIJEDLOGA
   Člankom 1. stavkom 3. Uredbe Vijeća (EZ) br. 2894/94 o rješenjima za provedbu Sporazuma
   o EGP-u predviđa se da Vijeće utvrđuje stajalište o takvim odlukama koje je potrebno donijeti
   u ime Unije, na prijedlog Komisije.
   Komisija Vijeću na donošenje podnosi nacrt Odluke Zajedničkog odbora EGP-a koji
   predstavlja stajalište Unije. Komisija se nada da će ga što prije moći predstaviti Zajedničkom
   odboru EGP-a.
HR                                                2                                                HR
 ---pagebreak---                                                            2015/0087 (NLE)
                                                Prijedlog
                                            ODLUKE VIJEĆA
                        o stajalištu koje treba donijeti, u ime Europske unije,
    u Zajedničkom odboru EGP-a o izmjeni Protokola 31 uz Sporazum o EGP-u o suradnji
                             u posebnim područjima izvan četiriju sloboda
                                      (Proračunska linija 04.03.01.03)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 46. i 48.
   u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za
   provedbu Sporazuma o Europskom gospodarskom prostoru1, a posebno njezin članak 1.
   stavak 3.,
   uzimajući u obzir prijedlog Europske komisije,
   budući da:
   (1)     Sporazum o Europskom gospodarskom prostoru2 („Sporazum o EGP-u”) stupio je na
           snagu 1. siječnja 1994.
   (2)     U skladu s člankom 98. Sporazuma o EGP-u Zajednički odbor EGP-a može odlučiti
           izmijeniti, među ostalim, Protokol 31 uz Sporazum o EGP-u („Protokol 31”).
   (3)     Protokol 31 uz Sporazum o EGP-u sadržava odredbe o suradnji u posebnim
           područjima izvan četiriju sloboda.
   (4)     Primjereno je nastaviti surađivati s ugovornim strankama Sporazuma o EGP-u, među
           ostalim, u području slobodnog kretanja radnika, koordinacije sustava socijalne
           sigurnosti i mjera za migrante, uključujući migrante iz trećih zemalja.
   (5)     Protokol 31. uz Sporazum o EGP-u trebalo bi stoga izmijeniti kako bi se omogućio
           nastavak proširene suradnje nakon 31. prosinca 2014.
   (6)     Stajalište Unije u Zajedničkom odboru EGP-a trebalo bi se temeljiti na priloženom
           nacrtu Odluke,
   DONIJELO JE OVU ODLUKU:
                                                Članak 1.
   Stajalište koje treba donijeti, u ime Europske unije, u Zajedničkom odboru EGP-a o
   predloženoj izmjeni Protokola 31 uz Sporazum o EGP-u o suradnji u posebnim područjima
   izvan područja četiriju sloboda temelji se na nacrtu Odluke Zajedničkog odbora EGP-a
   priloženom ovoj Odluci.
   1
           SL L 305, 30.11.1994., str. 6.
   2
           SL L 1, 3.1.1994., str. 3.
HR                                                   3                                          HR
 ---pagebreak---                                           Članak 2.
   Ova Odluka stupa na snagu na dan donošenja.
   Sastavljeno u Bruxellesu
                                            Za Vijeće
                                            Predsjednik
HR                                             4        HR
 ---documentbreak---                             EUROPSKA
                            KOMISIJA
                                                      Bruxelles, 22.4.2015.
                                                      COM(2015) 170 final
                                                      ANNEX 1
                                           PRILOG
                 ODLUKA ZAJEDNIČKOG ODBORA EGP-a br. .../2014
                                               od
   o izmjeni Protokola 31 uz Sporazum o EGP-u o suradnji u posebnim područjima izvan
                                        četiriju sloboda
                                  prijedlogu Odluke Vijeća
                   o stajalištu koje treba donijeti, u ime Europske unije,
   u Zajedničkom odboru EGP-a o izmjeni Protokola 31 uz Sporazum o EGP-u o suradnji
                       u posebnim područjima izvan četiriju sloboda
                               (Proračunska linija 04.03.01.03)
HR                                                                                HR
 ---pagebreak---                                                    PRILOG
                    ODLUKA ZAJEDNIČKOG ODBORA EGP-a br. .../2014
                                                        od
                             o izmjeni Protokola 31 uz Sporazum o EGP-u
                     o suradnji u posebnim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a
   posebno njegove članke 86. i 98.,
   budući da:
   (1)    Primjereno je proširiti suradnju ugovornih stranaka Sporazuma o EGP-u kako bi se
          obuhvatila suradnja u području slobodnog kretanja radnika, koordinacije sustava
          socijalne sigurnosti i mjera za migrante, uključujući migrante iz trećih zemalja.
   (2)    Protokol 31 uz Sporazum o EGP-u trebalo bi stoga izmijeniti kako bi se omogućila
          provedba te proširene suradnje od 1. siječnja 2015.,
   DONIO JE OVU ODLUKU:
                                                   Članak 1.
   U članku 5. stavcima 5. i 13. Protokola 31 uz Sporazum o EGP-u riječi „financijsku godinu
   2014.” zamjenjuju se riječima „financijske godine 2014. i 2015.”.
                                                   Članak 2.
   Ova Odluka stupa na snagu dan nakon posljednje obavijesti u skladu s člankom 103. stavkom
   1. Sporazuma o EGP-u.
   Primjenjuje se od 1. siječnja 2015.
                                                   Članak 3.
   Ova se Odluka objavljuje u odjeljku o EGP-u Službenog lista i u Dodatku o EGP-u
   Službenom listu Europske unije.
   Sastavljeno u Bruxellesu
                                                      Za Zajednički odbor EGP-a
                                                      Predsjednik
                                                      Tajnici
   
          [Ustavni zahtjevi nisu navedeni.] [Ustavni su zahtjevi navedeni.]
HR                                                       2                                   HR
 ---pagebreak---    Zajedničkog odbora EGP-a
HR   3                      HR


				|

		52015PC0027

			Prijedlog ODLUKE VIJEĆA o stajalištu koje treba donijeti u ime Europske unije u okviru Zajedničkog odbora osnovanog Sporazumom između Europske zajednice, s jedne strane, te vlade Danske i lokalne vlade Farskih otoka, s druge strane, u pogledu zamjene Protokola 3. uz taj Sporazum o definiciji pojma „proizvodi s podrijetlom” i načinima administrativne suradnje novim protokolom u kojem se u pogledu pravila o podrijetlu upućuje na Regionalnu konvenciju o paneuropsko-mediteranskim povlaštenim pravilima o podrijetlu /* COM/2015/027 final - 2015/0019 (NLE) */

			   	OBRAZLOŽENJE
1.           KONTEKST PRIJEDLOGA
Regionalnom konvencijom o
paneuropsko-mediteranskim povlaštenim pravilima o podrijetlu[1] (dalje u tekstu
„Konvencija”) predviđene su odredbe o podrijetlu robe kojom se trguje na
temelju odgovarajućih sporazuma sklopljenih između ugovornih
stranaka. EU i Kraljevina Danska u odnosu na Farske otoke potpisali su
Konvenciju 15. lipnja 2011.
EU i Kraljevina Danska u odnosu na Farske
otoke položili su kod depozitara Konvencije svoje isprave o prihvatu
26. ožujka 2012. odnosno 9. rujna 2013. Stoga je Konvencija
primjenom svojeg članka 10. stavka 3. stupila na snagu 1. svibnja 2012. za
EU i 1. studenoga 2013. za Farske otoke.
Člankom 6. Konvencije predviđa se da
svaka ugovorna stranka poduzima odgovarajuće mjere kako bi se osigurala
učinkovita primjena Konvencije. U tu bi svrhu Zajednički odbor
osnovan Sporazumom između Europske zajednice, s jedne strane, te vlade
Danske i lokalne vlade Farskih otoka, s druge strane[2], trebao donijeti odluku
kojom se Protokol 3. o definiciji pojma „proizvodi s podrijetlom” i
načinima administrativne suradnje zamjenjuje novim protokolom u kojem se u
pogledu pravila o podrijetlu upućuje na Konvenciju. Stajalište koje treba
zauzeti EU u okviru Zajedničkog odbora trebalo bi odrediti Vijeće.
2.           REZULTATI SAVJETOVANJA SA
ZAINTERESIRANIM STRANAMA I PROCJENA UČINKA
Na sastanku Odbora za Carinski zakonik, odjela
za podrijetlo, 13. svibnja 2013. države članice EU-a obaviještene su o
nacrtu Odluke Vijeća. Posljednja savjetovanja s ugovornim strankama
održana su na sastanku paneuropsko-mediteranske radne skupine 22. i 23.
listopada 2014.
Nije bilo potrebno obratiti se vanjskim
stručnjacima. Nadalje, procjena učinka nije bila potrebna jer su
predložene izmjene tehničke prirode i ne utječu na sadržaj Protokola
o pravilima o podrijetlu koji je trenutačno na snazi.
3.           PRAVNI ELEMENTI PRIJEDLOGA
Pravna je osnova Odluke Vijeća
članak 207. stavak 4. prvi podstavak u vezi s
člankom 218. stavkom 9. Ugovora o funkcioniranju Europske unije.
Prijedlog je u isključivoj nadležnosti
Unije. Načelo supsidijarnosti stoga se ne primjenjuje.
Predloženi instrument: Odluka Vijeća.
2015/0019 (NLE)
Prijedlog
ODLUKE VIJEĆA
o stajalištu koje treba donijeti u ime
Europske unije u okviru Zajedničkog odbora osnovanog Sporazumom
između Europske zajednice, s jedne strane, te vlade Danske i lokalne vlade
Farskih otoka, s druge strane, u pogledu zamjene Protokola 3. uz taj Sporazum o
definiciji pojma „proizvodi s podrijetlom” i načinima administrativne
suradnje novim protokolom u kojem se u pogledu pravila o podrijetlu
upućuje na Regionalnu konvenciju o paneuropsko-mediteranskim povlaštenim
pravilima o podrijetlu
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak, u
vezi s člankom 218. stavkom 9.,
uzimajući u obzir prijedlog Europske
komisije,
budući da:
(1)       Protokol 3. uz Sporazum
između Europske zajednice, s jedne strane, te vlade Danske i lokalne vlade
Farskih otoka, s druge strane[3]
(dalje u tekstu „Sporazum”), odnosi se na definiciju pojma „proizvodi s
podrijetlom” i načine administrativne suradnje (dalje u tekstu „Protokol
3.”).
(2)       Regionalnom konvencijom o
paneuropsko-mediteranskim povlaštenim pravilima o podrijetlu[4] (dalje u tekstu
„Konvencija”) predviđene su odredbe o podrijetlu robe kojom se trguje na
temelju odgovarajućih sporazuma sklopljenih između ugovornih
stranaka.
(3)       Unija i Kraljevina Danska u
odnosu na Farske otoke potpisale su Konvenciju 15. lipnja 2011.
(4)       Unija i Kraljevina Danska u
odnosu na Farske otoke položile su kod depozitara Konvencije svoje isprave o
prihvatu 26. ožujka 2012. odnosno 9. rujna 2013. Stoga je
Konvencija primjenom svojeg članka 10. stavka 3. stupila na snagu 1.
svibnja 2012. za Uniju i 1. studenoga 2013. za Farske otoke.
(5)       Člankom 6. Konvencije
predviđa se da svaka ugovorna stranka poduzima odgovarajuće mjere
kako bi se osigurala učinkovita primjena Konvencije. U tu svrhu
Zajednički odbor osnovan Sporazumom trebao bi donijeti odluku kojom se
Protokol 3. zamjenjuje novim protokolom u kojem se u pogledu pravila o
podrijetlu upućuje na Konvenciju.
(6)       Stajalište Unije u okviru
Zajedničkog odbora trebalo bi se stoga temeljiti na priloženom nacrtu
Odluke,
DONIJELO JE OVU ODLUKU:
Članak 1.
Stajalište koje treba donijeti u ime Europske
unije u okviru Zajedničkog odbora osnovanog Sporazumom između
Europske zajednice, s jedne strane, te vlade Danske i lokalne vlade Farskih
otoka, s druge strane, u pogledu zamjene Protokola 3. uz taj Sporazum o
definiciji pojma „proizvodi s podrijetlom” i načinima administrativne
suradnje novim protokolom u kojem se u pogledu pravila o podrijetlu
upućuje na Regionalnu konvenciju o paneuropsko-mediteranskim povlaštenim
pravilima o podrijetlu temelji se na nacrtu Odluke Zajedničkog odbora
priloženom ovoj Odluci.
Predstavnici Unije u Zajedničkom odboru
mogu dogovoriti manje izmjene nacrta Odluke Zajedničkog odbora bez daljnje
odluke Vijeća.
Članak
2.
Odluka Zajedničkog odbora objavljuje se u
Službenom listu Europske unije.
Članak 3.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 54, 26.2.2013., str. 4.
[2]               SL L 53, 22.2.1997., str. 2.
[3]               SL L 53, 22.2.1997., str. 2.
[4]               SL L 54, 26.2.2013., str. 4.
Nacrt
ODLUKE br. … ZAJEDNIČKOG ODBORA EU / DANSKA – FARSKI OTOCI
od
o zamjeni Protokola 3. uz Sporazum između Europske zajednice, s
jedne strane, te vlade Danske i lokalne vlade Farskih otoka, s druge strane, o
definiciji pojma „proizvodi s podrijetlom” i načinima administrativne
suradnje
ZAJEDNIČKI ODBOR EU / DANSKA –
FARSKI OTOCI,
uzimajući u obzir Sporazum između
Europske zajednice, s jedne strane, te vlade Danske i lokalne vlade Farskih
otoka, s druge strane[1],
a posebno njegov članak 11.,
uzimajući u obzir Protokol 3. uz Sporazum
između Europske zajednice, s jedne strane, te vlade Danske i lokalne vlade
Farskih otoka, s druge strane, o definiciji pojma „proizvodi s podrijetlom” i
načinima administrativne suradnje,
budući da:
(1)
U članku 11. Sporazuma između Europske
zajednice, s jedne strane, te vlade Danske i lokalne vlade Farskih otoka, s
druge strane (dalje u tekstu „Sporazum”), upućuje se na Protokol 3. uz
Sporazum (dalje u tekstu „Protokol 3.”) kojim se utvrđuju pravila o
podrijetlu i predviđa kumulacija podrijetla između Europske unije,
Farskih otoka i drugih ugovornih stranaka Konvencije.
(2)
Člankom 39. Protokola 3. predviđa se da
Zajednički odbor utvrđen člankom 31. Sporazuma može
odlučiti izmijeniti odredbe ovog Protokola.
(3)
Regionalnom konvencijom o paneuropsko-mediteranskim
povlaštenim pravilima o podrijetlu[2]
(dalje u tekstu „Konvencija”) nastoji se protokole o pravilima o podrijetlu
koji su trenutačno na snazi u zemljama paneuropsko-mediteranskog
područja zamijeniti jedinstvenim pravnim aktom.
(4)
Europska unija i Kraljevina Danska u odnosu na
Farske otoke potpisale su Konvenciju 15. lipnja 2011.
(5)
Europska unija i Kraljevina Danska u odnosu na
Farske otoke položile su kod depozitara Konvencije svoje isprave o prihvatu 26.
ožujka 2012. odnosno 9. rujna 2013. Stoga je Konvencija primjenom svojeg
članka 10. stavka 3. stupila na snagu 1. svibnja 2012. za Europsku
uniju i 1. studenoga 2013. za Farske otoke.
(6)
Protokol 3. stoga bi trebalo zamijeniti novim
protokolom u kojem se upućuje na Konvenciju,
DONIJELO JE OVU
ODLUKU:
Članak 1.
Protokol 3. uz Sporazum između Europske
zajednice, s jedne strane, te vlade Danske i lokalne vlade Farskih otoka, s
druge strane, o definiciji pojma „proizvodi s podrijetlom” i načinima
administrativne suradnje zamjenjuje se tekstom iz Priloga ovoj Odluci.
Članak 2.
Ova Odluka stupa na snagu na dan donošenja.
Primjenjuje se od ...
Sastavljeno u
                                                                       Za
Zajednički odbor
                                                                       Predsjednik
Prilog
Protokol
3.
o
definiciji pojma „proizvodi s podrijetlom” i načinima administrativne
suradnje
Članak 1.
Primjenjiva
pravila o podrijetlu
1.         Za potrebe provedbe ovog Sporazuma
primjenjuju se Dodatak I. i odgovarajuće odredbe Dodatka II. Regionalnoj
konvenciji o paneuropsko-mediteranskim povlaštenim pravilima o podrijetlu[3] (dalje u tekstu
„Konvencija”).
2.         Sva upućivanja na
„odgovarajući Sporazum” u Dodatku I. i u odgovarajućim odredbama
Dodatka II. Regionalnoj konvenciji o paneuropsko-mediteranskim povlaštenim
pravilima o podrijetlu smatraju se upućivanjima na ovaj Sporazum.
Članak 2.
Rješavanje
sporova
1.         Sporovi o postupcima provjere iz
članka 32. Dodatka I. Konvenciji, koji se ne mogu riješiti između
carinskih tijela koja traže provjeru i carinskih tijela odgovornih za provedbu
provjere, podnose se na rješavanje Zajedničkom odboru.
2.         U svim slučajevima rješavanje
sporova između uvoznika i carinskih tijela zemlje uvoznice provodi se na
temelju zakonodavstva te zemlje.
Članak 3.
Izmjene
Protokola
Zajednički odbor može odlučiti
izmijeniti odredbe ovog Protokola.
Članak 4.
Povlačenje
iz Konvencije
1.         Ako Europska unija ili Kraljevina
Danska u odnosu na Farske otoke depozitaru Konvencije dostave pisanu obavijest
o svojoj namjeri povlačenja iz Konvencije u skladu s člankom 9.
Konvencije, Europska unija i Kraljevina Danska u odnosu na Farske otoke odmah
započinju pregovore o pravilima o podrijetlu radi provedbe ovog Sporazuma.
2.         Do stupanja na snagu
novoutvrđenih pravila o podrijetlu na ovaj Sporazum i dalje se primjenjuju
pravila o podrijetlu iz Dodatka I. i, prema potrebi, odgovarajuće odredbe
Dodatka II. Konvenciji koji su primjenjivi u trenutku povlačenja.
Međutim, od trenutka povlačenja smatra se da je pravilima o
podrijetlu iz Dodatka I. i, prema potrebi, odgovarajućim odredbama Dodatka
II. Konvenciji dopuštena dvostrana kumulacija samo između Europske unije i
Farskih otoka.
Članak 5.
Prijelazne
odredbe – kumulacija
Neovisno o članku 16. stavku 5. i
članku 21. stavku 3. Dodatka I. Konvenciji, ako kumulacija uključuje
samo države EFTA-e, Farske otoke, Europsku uniju, Tursku i sudionike procesa
stabilizacije i pridruživanja, dokaz podrijetla može biti potvrda o prometu
robe EUR.1 ili izjava o podrijetlu.
[1]               SL L 53, 22.2.1997., str. 2.
[2]               SL L 54, 26.2.2013., str. 4.
[3]               SL L 54, 26.2.2013., str. 4.


				|

		52014PC0145

			Prijedlog ODLUKE VIJEĆA o stavljanju izvan snage Odluke 2010/371/EU od 7. lipnja 2010. o okončanju savjetovanja s Republikom Madagaskarom u skladu s člankom 96. Sporazuma o partnerstvu između AKP-a i EU-a /* COM/2014/0145 final - 2014/0082 (NLE) */

			   	OBRAZLOŽENJE
Vijeće Europske
unije 7. lipnja 2010. donijelo je odluku o donošenju odgovarajućih
mjera u odnosu na Republiku Madagaskar nakon okončanja savjetovanja
pokrenutog u skladu s člankom 96. Sporazuma o partnerstvu između
članica Skupine afričkih, karipskih i pacifičkih država, s jedne
strane, i Europske zajednice i njezinih država članica, s druge strane,
potpisanog u Cotonouu 23. lipnja 2000.[1]
i revidiranog u Ougadougouu, Burkina Faso, 22. lipnja 2010.[2] (dalje u tekstu
„Sporazum o partnerstvu između AKP-a i EU-a” (2010/371/EU)[3].
Ta je odluka produljena i izmijenjena odlukama
Vijeća 2011/324/EU[4],
2011/808/EU[5]
te konačno Odlukom Vijeća 2012/749/EU[6].
U njoj se navodi da odgovarajuće mjere ostaju na snazi „dok Vijeće
ne odluči, na temelju prijedloga Komisije, da su se održali vjerodostojni
izbori i da je ustavni poredak vraćen na Madagaskar (…)”.
Prijedlog za stavljanje izvan snage odluke
Vijeća temelji se, kako je propisano člankom 96. Sporazuma o
partnerstvu između AKP-a i EU-a[7],
na činjenici što je nestao razlog kojim se opravdavalo održavanje
odgovarajućih mjera na snazi (vladavina prijelaznih institucija nakon
neustavnog državnog udara 2009.).
Održavanje vjerodostojnih predsjedničkih
i parlamentarnih izbora 25. listopada i 20. prosinca 2013., proglašenje
službenih rezultata 17. siječnja 2014. i 6. veljače 2014.
te uspostava novih izabranih institucija predstavljaju povratak ustavnog
poretka na Madagaskar. Štoviše, visoka je predstavnica i potpredsjednica Ashton
pozdravila odvijanje izbornog postupka te se o njemu pozitivno izrazila[8].
Stoga su
postignuti svi uvjeti koji su potrebni kako bi EU ispunio obveze prema
Madagaskaru iz Priloga Odluci Vijeća 2011/808/EU te kako bi
Vijeće stavilo izvan snage odluku koja je trenutačno na snazi.
Opozivom
privremenih mjera uputit će se jasna i snažna politička poruka EU-a u
pogledu Madagaskara i svih međunarodnih, u prvom redu afričkih
partnera o podršci na početku ovog novog post-kriznog razdoblju te će
se omogućiti normalizacija odnosa suradnje između EU-a i Madagaskara.
2014/0082 (NLE)
Prijedlog
ODLUKE VIJEĆA
o stavljanju izvan snage Odluke 2010/371/EU
od 7. lipnja 2010.
o okončanju savjetovanja
s Republikom Madagaskarom
u skladu s člankom 96. Sporazuma o partnerstvu između AKP-a i EU-a

VIJEĆE EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Sporazum o partnerstvu
između članica Skupine afričkih, karipskih i pacifičkih
država, s jedne strane, i Europske zajednice i njezinih država članica, s
druge strane, potpisan u Cotonouu 23. lipnja 2000.[9] i revidiranog u
Ouagadougouu, Burkina Faso, 22. lipnja 2010.[10] (dalje u tekstu
„Sporazum o partnerstvu između AKP-a i EU-a”), a posebno njegov
članak 96.,
uzimajući u obzir Unutarnji sporazum
između predstavnika vlada država članica, koji su se sastali
unutar Vijeća, o primjeni mjera potrebnih za provedbu Sporazuma o
partnerstvu između AKP-a i EZ-a[11],
a posebno njegov članak 3.,
uzimajući u obzir prijedlog Europske
komisije,
uz suglasnost visokog predstavnika Unije za
vanjske poslove i sigurnosnu politiku,
budući da:
(1)       Odluka 2010/371/EU[12] od 7. lipnja
2010. o okončanju savjetovanja s Republikom Madagaskarom u skladu s
člankom 96. Sporazuma o partnerstvu između AKP-a i EU-a donesena
je kako bi se provele odgovarajuće mjere nakon povrede ključnih
elemenata iz članka 9. Sporazuma o partnerstvu između AKP-a i
EU-a.
(2)       Te su mjere
Odlukom 2011/324/EU[13]
od 30. svibnja 2011. produljene do 6. prosinca 2011.,
Odlukom 2011/808/EU od 5. prosinca 2011.[14] izmijenjene i
produljene do 5. prosinca 2012. te konačno Odlukom 2012/749/EU[15] od 3. prosinca
2012. produljene na neodređeno vrijeme „dok Vijeće ne odluči,
na temelju prijedloga Komisije, da su se održali vjerodostojni izbori i da je
ustavni poredak vraćen na Madagaskar (…)”.
(3)       Predsjednički i
parlamentarni izbori održani su 25. listopada i 20. prosinca 2013.,
njihovi su rezultati službeno proglašeni 17. siječnja i
6. veljače 2014. te su uspostavljene nove izabrane institucije, što
predstavlja povratak ustavnog poretka na Madagaskar. Visoka je predstavnica i
potpredsjednica Ashton 7. veljače 2014. pozdravila odvijanje izbornog
postupka te se o njemu pozitivno izrazila[16].

(4)       Budući da su postignuti
uvjeti (održavanje vjerodostojnih predsjedničkih i parlamentarnih izbora,
proglašenje službenih rezultata te uspostava novih izabranih institucija, što
predstavlja povratak ustavnog poretka na Madagaskar) koji su potrebni kako bi
EU ispunio obveze prema Madagaskaru iz Priloga prethodno navedenoj
Odluci 2011/808/EU (stavljanje izvan snage odluke u skladu s
člankom 96.), odluku na snazi treba staviti izvan snage.
DONIJELO JE OVU ODLUKU:
Članak 1.
Odluka Vijeća 2010/371/EU od
7. lipnja 2010. o okončanju savjetovanja s Madagaskarom u skladu s
člankom 96. Sporazuma o partnerstvu između AKP-a i EU-a stavlja
se izvan snage.
Članak 2.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 317, 15.12.2000., str. 3.
[2]               SL L 287, 4.11.2010., str. 3.
[3]               SL L 169, 3.7.2010., str. 13.
[4]               SL L 146, 1.6.2011., str. 2.
[5]               SL L 324, 7.12.2011., str. 1.
[6]               SL L 333, 5.12.2012., str. 46.
[7]               Člankom 96. stavkom 2.
točkom (a) četvrtom podtočkom Sporazuma iz Cotonoua
propisano je „Te se mjere opozivaju čim nestanu razlozi zbog kojih su
pokrenute”.
[8]               V. Izjava glasnogovornika gospođe Ashton od
7. veljače 2014.
[9]               SL L 317, 15.12.2000., str. 3.
[10]             SL L 287, 4.11.2010., str. 3.
[11]             SL L 317, 15.12.2000., str. 376.
[12]             SL L 169, 3.7.2010., str. 13.
[13]             SL L 146, 1.6.2011., str. 2.
[14]             SL L 324, 7.12.2011., str. 1.
[15]             SL L 333, 5.12.2012., str. 46.
[16]             V. Izjava glasnogovornika gospođe Ashton od
7. veljače 2014.